Свердловск өлкәһендә үткән Башҡорт мәҙәниәте һәм мәғрифәте көндәренең рәсми өлөшө Екатеринбург ҡалаһының Мәскәү урамындағы 29-сы йорто янында тамамланды. Тап ошо йортта 1943-1957 йылдарҙа билдәле инженер-энергетик, Башҡорт милли хәрәкәтенең әүҙем ағзаһы Тәҡиулла Ханнан улы Алиев йәшәгән. Бөтә донъя башҡорттары ҡоролтайының башҡарма комитеты ағзалары, Свердловск башҡорттары данлыҡлы милләттәшен бер минут тынлыҡ менән иҫкә алды.